पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा के रोहतक जिले के गांव खरावड़ में कार और मोबाइल लूटने का मामला सामने आया है। आरोप चार युवकों पर लगे हैं, जिन्होंने कार बुक करके वारदात अंजाम दी। आरोपी युवकों ने विरोध करने पर चालक की गर्दन और छाती में सुआ भी घोंप दिया। IMT थाना पुलिस ने आरोपिययों के खिलाफ मामला दर्ज करके उनकी तलाश शुरू कर दी है। पुलिस को दी शिकायत में सांपला के वार्ड-एक निवासी मोनू ने बताया कि वह बुकिंग पर कार ड्राइव करता है। बुधवार दोपहर को चार युवकों 3 हजार रुपए में उसकी कार बुक की।
युवकों को हांसी जाना था। देर रात वे हांसी से गांव खरावड़ लौटे, लेकिन युवकों ने उसे IMT एरिया में ले चलने के लिए कहा और गूगल-पे के जरिए पेमेंट करने की बात कही। मंदिर के पास पहुंचते ही आरोपियों ने उसे बंधक बना लिया और उससे कार की चाबी छीन ली।
विरोध करने पर आरोपियों ने बर्फ तोड़ने वाले सुए से उसकी गर्दन और छाती पर वार किया और वह बेहोश होकर गिर गया। उसकी आंख अस्पताल में खुली, लेकिन न कार का कुछ पता था और न ही उसका मोबाइल था। आरोपी एक-दूसरे को प्रिंस, रोमियो, नीरज और उत्तम कहकर बुला रहे थे।
IMT थाना पुलिस के अनुसार, वारदात की सूचना राहगीरों ने दी थी। पुलिस टीम ने मौके पर पहुंचकर घायल को उपचार के लिए अस्पताल पहुंचाया। होश आने के बाद उसके बयान दर्ज किए गए तो वारदात का पता चला। शिकायत के आधार पर आरोपियों के खिलाफ मामला दर्ज कर लिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn